2022 második felében, azaz amióta érvényben van az átlagfogyasztáshoz kötött rezsicsökkentési rendelet, sokan vannak, akik úgy próbálják meg elkerülni a magasabb összegű számlákat, hogy amit lehet, korszerűsítenének az otthonukban (például hőszigetelés, nyílászárócsere, fűtési rendszer korszerűsítése/cseréje, napelem). Felértékelődtek a korszerű energetikai megoldások, amelyek azonban nem olcsók. Ha ezt nem tudod önerőből kigazdálkodni, ingatlanod energetikai korszerűsítésének finanszírozására alternatíva lehet a személyi kölcsön.